da en da nl ca da da nn es da da da da da da da da sv da en en nb da en it da da da da da da da da da da da da da da da da de da da da da da de da da da da da da da nl da en da da es nl da
Handicaprådet efterlyser kandidater til Tønder Kommunes Handicappris 2022 | Tønder Kommune
20.9.2022 09:00:00 CEST | Tønder Kommune
Det er atter blevet tid til, at indstille og anerkende kandidater, der har gjort en særlig indsats for borgere med handicap i Tønder Kommune. Derfor kan alle nu indstille deres kandidat til årets handicappris helt frem til den 1. november 2022.
Formålet med prisen er at påskønne den forening, arbejdsplads eller frivillige person, der gør et ekstraordinært godt arbejde for personer med handicap og deres vilkår i Tønder Kommune.
Det kan også være foreninger og foreningens frivillige ledere, som forsøger at integrere personer med handicap i foreningens aktiviteter.
Det kunne også være en handicappet borger, der på trods af ét eller flere handicap, har bevaret et aktivt liv, og som gennem sit eksempel, hjælper andre i samme situation.
Virksomheder, erhvervsdrivende eller institutioner som ansætter og beskæftiger personer med handicap eller har medvirket til at skabe tilgængelighed for personer med handicap kan også indstilles til prisen.
Kommunalt ansatte kan dog ikke indstilles som kandidat i forbindelse med deres ansættelse hos Tønder Kommune.
Sidste år gik prisen til SIND-huset, og der har de seneste 11 år været en række forskellige prisvindere, der alle har det til fælles, at de har ydet en ekstraordinær indsats for borgere med et handicap i Tønder Kommune.
Modtagere af prisen de seneste 11 år har været:
2020 - Rosenvængets Venner
2019 - Laust Mensel
2018 - Randi Petersen
2017 - Støtteforeningen for Toftlund Biograf
2016 - Musik og Gøgl festivalen
2015 - Charlotte Larsen
2014 - Lundens Bondegårdsferie
2013 - Anne Hvidberg
2012 - Idrætsforeningen Rend og Hop
2011 - Tønder Handicap idrætsdag
Forslag til kandidater skal sendes til Anette Sloth på as6@toender.dk eller til Tønder Kommune, Wegners Plads 2, 6270 Tønder, Att: Anette Sloth.
Husk at skrive din begrundelse for indstillingen samt e-mail og adresse.
Det er Handicaprådets medlemmer, som beslutter, hvem der skal modtage Tønder Kommunes Handicappris 2022. Prisen er på 5.000 kroner og uddeles ved et arrangement på Tønder Rådhus onsdag den 30. november 2022.
Anette SlothProjektassistentPolitik og Udvikling
Tlf:74 92 95 39as6@toender.dk
Information om Tønder Kommune
+45 74 92 92 92https://www.toender.dk/
Følg pressemeddelelser fra Tønder Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Tønder Kommune
Tønder Kommune opfordrer børn og unge til gode klimagerninger5.10.2022 09:26:36 CEST | Pressemeddelelse
I forlængelse af den største energikrise siden 70’erne vil Tønder Kommune gerne sætte klima på dagsordenen ved at opfordre skoleelever til at udføre gode klimagerninger. Så i uge 43 og 44 kan alle kommunens grundskoleelever deltage i en konkurrence ved at gøre gode ting for klimaet.
Hvilke bygninger skal præmieres i Tønder Kommune3.10.2022 09:34:23 CEST | Pressemeddelelse
Det kan du være med til at bestemme, hvis du indstiller en eller flere bygninger til årets præmiering i Tønder Kommune.
Trafikcafé for alle 8. årgange30.9.2022 13:26:42 CEST | Presseinvitation
Tønder Kommune skruer ned for varmen22.9.2022 17:11:05 CEST | Pressemeddelelse
Tønder Kommune har i dag, torsdag, besluttet, at kommunen følger statens anbefalinger og skruer fra den 1. oktober ned for varmen i en række kommunale bygninger.
Stort naturområde på vej i Tøndermarsken22.9.2022 08:00:00 CEST | Pressemeddelelse
Et stort landbrugsområde i Margrethe Kog Nord ved Vidåslusen bliver taget ud af drift og omdannet til naturområde. Samtidig er der tænkt klimatilpasning ind i projektet, da området skal fungere som reservoir, når vandstanden i Vidåen bliver høj, men vandet ikke kan ledes ud gennem Vidåslusen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022